SAMTEL คว้างานอุปกรณ์ขยายความจุระบบสื่อสัญญาณ Backhual มูลค่ากว่า 400 ลบ.
SAMTEL คว้างานอุปกรณ์ขยายความจุระบบสื่อสัญญาณ Backhual มูลค่า 409.81 ล้านบาท (รวมภาษีมูลค่าเพิ่ม) ของ บมจ.กสท โทรคมนาคม
1 ก.ย. 2560

บริษัท สามารถเทลคอม จำกัด (มหาชน) หรือ SAMTEL ระบุว่า กิจการค้าร่วมชื่อ “เอสไอ คอนซอร์เดียม” ที่ร่วมจัดตั้งโดยบริษัท สามารถคอมมิวนิเคชั่น เซอร์วิส จำกัด หรือ SCS ซึ่งเป็นบริษัทย่อยที่บริษัทถือหุ้นร้อยละ 99.99 และบริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) ได้ลงนามในสัญญารับจ้างรายการอุปกรณ์ขยายความจุระบบสื่อสัญญาณ Backhual ระหว่างส่วนกลางกับสถานีเคเบิลใต้น้ำ จำนวน 1 ระบบ
ร่วมกับบริษัท กสท โทรคมนาคม จำกัด (มหาชน) เมื่อวันที่ 31 สิงหาคม 2560 ซึ่งมีมูลค่าโครงการทั้งสิ้น 409.81 ล้านบาท (รวมภาษีมูลค่าเพิ่ม) และในส่วนของ SCS มีมูลค่าเท่ากับ 264.06 ล้านบาท (รวมภาษีมูลค่าเพิ่ม) โดยจะต้องดำเนินการส่งมอบงานเสร็จสมบูรณ์ ภายใน 180 วัน นับถัดจากวันที่ลงนามในสัญญา และมีเงื่อนไขการชำระเงินแบ่งออกเป็น 3 งวด ตามความคืบหน้าของงานที่แล้วเสร็จ